Yster telling van 2.5 seun van 19 | Health24
Posted by: Why | 2008/09/08
Yster telling van 2.5 seun van 19
My seun se ysterteling is maar 2.5 en die dokters is bang vir bloedkanker. Wat kan ek alles vir my seun gee om te eet om sy yster telling bietjie op te kry. Ek het vir hom beet gekook maar hy wil dit nie eet nie omdat dit te sleg is. Ek gee tans vir hom yster pille om te drink? Hy eet tog vleis en eet genoeg groen groentes. Ek is bekommerd oor hom. Hy eet heelwat rosyntjies ook.
Die rykste bronne van yster in die dieet is lewer, niertjies, rooi vleis, vis, eiergeel, yster-verrykte ontbytgrane en brood (kyk op die etikette) en droë vrugte soos die rosyntjies. Beet is Nie 'n bron van yster Nie. Dit is dringend nodig dat die dr vasstel hoekom jou seun se bloedystervlakke so laag is. Lae ystervlakke dui gewoonlik nie op bloedkanker nie, maar op anemie of bloedarmoede wat bv deur inwendige bloeding (maagswere?), lae ysterinname of -opname deur die spysverteringskanaal veroorsaak kan word. Maak seker dat die ysterpille ook foliensuur bevat (bv. Ferro-Folic pille) en dat jou seun 'n bron van vitamien C (lemoensap, pomelo, nartjies) saam met die yster-verrykte ontbytgraan inneem, want vit C help die liggaam om die yster op te neem. Dit sal tot 3 maande neem voordat sy ysterbronne in die liggaam weer aangevul is deur die supplementasie.